KUH: UMUHIMU WA MIUNDO MSINGI NCHINI KENYA Miundo msingi ni nyenzo za kimsingi katika maendeleo ya kiuchumi ya nchi. Mifano ya miundo msingi ni ujenzi wa reli, barabara, kukuza mawasiliano, kuweko kwa maji safi na umeme. Miundo msingi husaidia katika uzalishaji wa nchi kijumla. Hivyo basi kuiboresha kuna umuhimu sana na baadhi ya umuhimu wake ni kama tuatavyo; Mojawapo ni uanzishwaji wa miji. Barabara zinapojengwa na watu katika sehemu mbalimbali za mikoa, huenda wakajenga au kutenga sehemu maalum kwa sababu ya usalama na makaazi. Hayo makao baada ya muda mfupi hukua kwa sababu wajenzi wale huanza familia na watu huenda sehemu hio kuzuru au kuangalia maendele, hivyo basi wengine hupendezwa na huko na kuamua kuishi hapo. Kwa mfano ujenzi wa reli ya Mombasa mpaka Nairobi kuna ukuaji wa mji kama Voi. Vilevile, miundo mengi imetuwezesha kupata masoko mapya nchini na hata nje ya nchi. Bidhaa zimeweza kusafirishwa nchini ili kuendeleza biashara na hata nchi nyingine ili kupata faida na nchi kupata fedha za kigeni. Serikali pia hupata pesa kutokana na ushuru unaotozwa kwa wanabiashara wanaoleta bidhaa zao kuuza. Nchi yetu inaweza kupata bidhaa kochokocho ambazo hatuzalishi. Hivyo basi kuboresha miundo msingi kunatupatia bidhaa za kigeni zilizo madhubuti na mahiri kutoka nchi za nje na nchi kuweza kujitosheleza. Pia, hubuni nafasi za ajira. Vijana wengi waliokosa kazi wanaweza kuajiriwa kwenye ujenzi wa miundo msingi kama hamali. Kazi pia hupatikana katika uendeshaji wa hizo miundo msingi kama magari ya usafirishaji wa watu na mizigo, madereva wa gari ya moshi, katika uimarishaji wa umeme na maji, vilevile katika utunzaji na usafi wa vyombo vya usafirishaji. Kuna watu walioajiriwa kusafirisha na pia utunzaji wa mashini za kutengeneza umeme na maji. Aidha, kuboresha maisha ya watu. Wananchi huweza kuboresha maisha yao na kupunguza umaskini kwa sababu miundo msingi ikitengenezwa na kuenezwa nao inawawezesha kupata na kumudu mahitaji yao ya kimsingi. Wanaweza kufungua vibanda vya chakula pale barabara kuu hupitia na kuwauzia wasafiri vyakula. Vilevile wanaweza kuuza maji ambayo kila msafiri huhitaji katika safari yake. Hivyo basi kupunguza umaskini kwa sababu wananchi wanapata kujitegemea. Nikiongezea, ukuzaji wa umoja wa kitaifa. Kwa sababu ya miundo msingi kuboreshwa wananchi wanaweza kusafiri kutoka sehemu moja hadi nyingine na kuweza kutangamana na kuzika ukabila katika kaburi la sahau. Hivyo basi nchi inakuwa tulivu na watu kuwa na upendo kwa kila mkenya mwenzake. Tukiwa na umoja biashara hukua zaidi na hata kuwa na sifa nzuri nje ya nchi. Isitoshe, husaidia katika uzalishaji wa kawi. Katika nchi yetu kuna mipasuko, mito, bahari, ambayo miundo msingi ikiezekwa kama mashini madhubuti zinazoweza kuiturnia maji hayo tuliyojaliwa na maulana. Kawi hizo zinaweza kutumiwa mashinani na mijini na wananchi. Kawi huwezesha mawasiliano baina ya watu na usafiri bora nchini. Vilevile tunaweza kupata maji na stima ili kuboresha maisha yetu. Nikiendelea, huboresha huduma za kimsingi kwa jamii. Wajenzi wa shule, hospitali na viwanda huwezesha kuboresha mahitaji ya wananchi. Shule huwezesha wananchi kupata elimu bora na hospitali huweza kutibu watu kwa bei nafuu na kupata tiba ya maradhi sugu ili kupunguza viwango vya vifo nchini. Viwanda navyo vinaweza kuzalisha bidhaa kama nguo na chakula kuweza kuboresha mahitaji ya wananchi kwa sababu wanaweza kununua bidhaa zinazotengenezwa nchini kwa bei nafuu. Nikimalizia, huwezesha ukuaji wa kiuchumi. Uchumi hukua kutokana na kukua kwa biashara hivyo basi kuipatia serikali pesa. Wananchi hupata ajira ili kukidhi mahitaji yao. Hali ya maisha ya wananchi huongezeka na huongeza ushuru katika nchi kwa Sababu watalii wanaweza kuja na kutumia reli kusafiri kutoka upande moja hadi mwingine wa nchi. Uboreshaji wa miundo msingi nchini yetu inaweza kupata bidhaa mpya kutoka nchi tofauti, hivyo basi kupitia miundo msingi tunapata faida kochokocho.

Question: Báwo ni ìjọba ṣe ń rí owó gbà lọ́wọ́ àwọn oníṣòwò
Answer: kutokana na ushuru